CELEX: 52008PC0014
Language: el
Date: 2008-01-18
Title: Πρόταση Απόφαση του Ευρωπαϊκου Κοινοβουλίου και του Συμβουλίου σχετικά με την κινητοποίηση του Ταμείου Αλληλεγγύης της ΕΕ

Σημαντική ανακοίνωση νομικού περιεχομένου

|

52008PC0014

Πρόταση Απόφαση του Ευρωπαϊκου Κοινοβουλίου και του Συμβουλίου σχετικά με την κινητοποίηση του Ταμείου Αλληλεγγύης της ΕΕ  /* COM/2008/0014 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 18.1.2008COM(2008) 14 τελικόΠρότασηΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥσχετικά με την κινητοποίηση του Ταμείου Αλληλεγγύης της ΕΕ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ διοργανική συμφωνία της 17ης Μαΐου 2006[1] προβλέπει την κινητοποίηση του Ταμείου Αλληλεγγύης της Ευρωπαϊκής Ένωσης μέσω ενός μηχανισμού ευελιξίας, το ετήσιο ανώτατο όριο του οποίου ανέρχεται σε 1 δισεκατομμύριο ευρώ, επιπλέον των σχετικών τομέων των δημοσιονομικών προοπτικών. Οι όροι επιλεξιμότητας για την υπαγωγή στο Ταμείο εκτίθενται αναλυτικά στον κανονισμό (ΕΚ) αριθ. 2012/2002 του Συμβουλίου[2].Βάσει αίτησης για παροχή βοήθειας από το Ταμείο εκ μέρους του Ηνωμένου Βασιλείου, το οποίο επλήγη από πλημμύρες τον Ιούνιο και τον Ιούλιο του 2007, οι συνολικές εκτιμήσεις της προκληθείσας ζημίας έχουν ως εξής :(σε ευρώ)Άμεσες ζημίες | Προτεινόμενη ενίσχυση |Ηνωμένο Βασίλειο, πλημμύρες Ιουνίου/Ιουλίου 2007 | 4 612 000 000 | 162 387 985 |Σύνολο | 4 612 000 000 | 162 387 985 |Η Επιτροπή, αφού εξέτασε την αίτηση[3], και λαμβάνοντας υπόψη το ανώτατο δυνατό ποσό συνδρομής από το Ταμείο, καθώς και το περιθώριο ανακατανομής των πιστώσεων εντός του τομέα που απαιτεί πρόσθετες δαπάνες, προτείνει την κινητοποίηση του Ταμείου Αλληλεγγύης της Ευρωπαϊκής Ένωσης για συνολικό ποσό 162 387 985 ευρώ, το οποίο θα διατεθεί εντός του τομέα 3β του δημοσιονομικού πλαισίου.Η Επιτροπή θα υποβάλει διορθωτικό προϋπολογισμό (ΔΠ) έτσι ώστε να εγγραφούν στον προϋπολογισμό του 2008 συγκεκριμένες πιστώσεις αναλήψεως υποχρεώσεων και πληρωμών, όπως ορίζεται στο σημείο 26 της διοργανικής συμφωνίας της 17ης Μαΐου 2006.ΠρότασηΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥσχετικά με την κινητοποίηση του Ταμείου Αλληλεγγύης της ΕΕΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη :τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[4], και ιδίως το άρθρο 26,τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης[5],την πρόταση της Επιτροπής,[6]Εκτιμώντας τα ακόλουθα:(1) Η Ευρωπαϊκή Ένωση σύστησε το Ταμείο Αλληλεγγύης της Ευρωπαϊκής Ένωσης (στο εξής «Ταμείο») για να δείξει αλληλεγγύη προς τον πληθυσμό περιοχών που πλήττονται από καταστροφές.(2) Η διοργανική συμφωνία της 17ης Μαΐου 2006 επιτρέπει την κινητοποίηση του Ταμείου Αλληλεγγύης εντός ανωτάτου ετησίου ορίου 1 δισεκατομμυρίου ευρώ.(3) Ο κανονισμός (ΕΚ) αριθ. 2012/2002 περιλαμβάνει διατάξεις που επιτρέπουν την κινητοποίηση του Ταμείου.(4) Το Ηνωμένο Βασίλειο υπέβαλε αίτηση για την κινητοποίηση του Ταμείου, σχετικά με καταστροφή που προκλήθηκε από πλημμύρες τον Ιούνιο και τον Ιούλιο του 2007.ΑΠΟΦΑΣΙΖΟΥΝ :Άρθρο 1Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2008, κινητοποιείται το Ταμείο Αλληλεγγύης της Ευρωπαϊκής Ένωσης με σκοπό τη χορήγηση ποσού ύψους 162 387 985 ευρώ σε πιστώσεις αναλήψεως υποχρεώσεων και πληρωμών.Άρθρο 2Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης .Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος [1] ΕΕC 139 της 14.06.2006, σ. 1.[2] ΕΕ L 311 της 14.11.2002, σ. 3[3] Ανακοίνωση προς την Επιτροπή σχετικά με αίτηση για την κινητοποίηση του Ταμείου Αλληλεγγύης της Ευρωπαϊκής Ένωσης που υπέβαλε το Ηνωμένο Βασίλειο μετά από τις πλημμύρες του Ιουνίου και του Ιουλίου του 2007, που περιλαμβάνει την ανάλυση της αίτησης από την Επιτροπή.[4] ΕΕ C 139 της 14.06.2006, σ. 1.[5] ΕΕ L 311 της 14.11.2002, σ. 3.[6] ΕΕ C […], […], σ. […]